techiaith/cofnodycynulliad_en-cy huggingface dataset:
English: I would also add that we are coming at this from several directions.
Welsh: Mi fuaswn i'n ychwanegu hefyd ein bod ni'n dod at hwn o sawl cyfeiriad.
English: Sorry, what?
Welsh: Beth, sori?
English: We are coming at this from several directions. The low carbon plan, of course, is something that the Minister has already referred to earlier, and the targets in that are clear. We are investing substantial sums of money to moving the industry with us now, and the example about the pilot in Pembrokeshire is a good example in that regard, and we have two other pilot schemes that we are looking at throughout Wales. So, we are beginning to purchase these green vehicles that are needed to reach that target. The other element that we are working on is the substantial money - £2.5 million - that we have allocated for Transport for Wales to work alongside local authorities, and with the bus companies, to introduce partnerships along specific corridors. And, as part of the movement to have better services on those corridors, we will be looking at the type of fleet that will be used. So, we are coming at this from several directions, and, hopefully, the picture is beginning to be built up to meet those challenging targets.
Welsh: Mi rydyn ni'n dod at hwn o sawl cyfeiriad. Mae'r cynllun carbon isel, wrth gwrs, yn rhywbeth mae'r Gweinidog wedi cyfeirio ato'n gynt, ac mae'r targedau yn hwnnw'n glir. Mi rydyn ni'n buddsoddi arian sylweddol i symud y diwydiant efo ni, rŵan, ac mae'r enghraifft ynglŷn â'r peilot yn Sir Benfro yn enghraifft dda o hynny, ac mae gennym ni ddau beilot arall rydyn ni'n edrych arnyn nhw ar draws Cymru. Felly, rydyn ni'n dechrau'r drefn o brynu'r cerbydau gwyrdd sydd eu hangen i gyrraedd y targed. Yr elfen arall rydyn ni'n gweithio arni hi ydy'r arian sylweddol - £2.5 miliwn - dŷn ni wedi'i glustnodi i Trafnidiaeth Cymru i weithio ochr yn ochr efo'r awdurdodau lleol, ac efo'r cwmnïau bysiau, i gyflwyno partneriaethau ar hyd coridorau penodol. Ac fel rhan o'r symudiad i drefnu gwell gwasanaethau ar y coridor yna, mi fyddwn ni'n edrych ar y math o fflyd fydd yn cael ei defnyddio. Felly, mi rydyn ni'n dod o sawl cyfeiriad, a gobeithio bod y darlun yn dechrau cael ei adeiladu tuag at y targedau heriol 2028.
English: Yes, that's what I was going to say, because the target is challenging, and a lot of evidence that we've received from many bodies say that the biggest issue is cost, and that they're asking for grants in order to ensure that the fleet can move from one to another. With respect, community transport, perhaps they wouldn't be able to afford to do this because of the capacity of the business. So, how are you going to address these kinds of issues?
Welsh: Ie, dyna beth roeddwn i'n mynd i ddweud, achos mae'r targed yn heriol, ac mae lot o dystiolaeth sydd wedi dod atom ni gan amryw o gyrff yn dweud mai'r issue mwyaf yw'r gost, a'u bod nhw'n gofyn am grantiau er mwyn gallu sicrhau bod y fflyd yn gallu symud o un i'r llall. Oherwydd, â phob parch, trafnidiaeth gymunedol, efallai na fyddan nhw'n gallu fforddio gwneud hyn oherwydd capasiti'r busnes. Felly, sut ydych chi'n mynd i'r afael â'r math yna o bethau?
English: Good morning. Welcome to this meeting of the Finance Committee. Could I note that we've had apologies from Rhianon Passmore and Mark Reckless, and note that headsets are available for interpretation and for amplifying the sound? And could I remind Members to ensure that any electronic devices are on silent? And could I ask whether any Members have interests to declare? No. Fine.
Welsh: Bore da. Croeso i chi gyd i gyfarfod y Pwyllgor Cyllid. Gaf i nodi ein bod ni wedi derbyn ymddiheuriadau gan Rhianon Passmore a Mark Reckless? Gaf i nodi hefyd fod clustffonau ar gael ar gyfer y cyfieithu, ac ar gyfer addasu lefel y sain, ac atgoffa Aelodau i ddiffodd y sain ar unrhyw ddyfeisiadau electronig sydd ganddoch chi? Ac a gaf i ofyn os oes gan unrhyw Aelodau fuddiannau i'w datgan? Na. Yn iawn.
English: Let's go on then to papers to note - the second item on the agenda. The first item is a letter from Suzy Davies AM in response to the Finance Committee's report on scrutiny of the draft Assembly Commission budget for 2020-21. The second paper is a letter from the Auditor General for Wales to the Chair of the Public Accounts Committee about the budgetary process in New Zealand. And the third paper is a letter from the Minister for Finance to the Llywydd in terms of the Non-Domestic Rating (Multiplier) (Wales) Order 2019. And you'll note that we will need to note the minutes of the meetings that were held on 17 and 23 October and 7 and 13 November. Are Members happy to note those papers? Good. Okay, thank you very much.
Welsh: Ymlaen â ni felly i nodi papurau - yr ail eitem ar yr agenda. Fel welwch chi mai'r papur cyntaf i'w nodi yw llythyr gan yr Aelod Cynulliad Suzy Davies mewn ymateb i adroddiad y Pwyllgor Cyllid ar graffu ar gyllideb ddrafft Comisiwn y Cynulliad ar gyfer 2020-21. Yr ail bapur i'w nodi yn lythyr gan Archwilydd Cyffredinol Cymru at Gadeirydd y Pwyllgor Cyfrifon Cyhoeddus ynglŷn â'r broses gyllidebol yn Seland Newydd. A'r trydydd papur i'w nodi yw lythyr gan y Gweinidog Cyllid at y Llywydd ynglŷn â'r Gorchymyn Ardrethu Annomestig (Lluosydd) (Cymru) 2019. Ac mi fyddwch chi hefyd yn nodi bod angen i ni nodi cofnodion y cyfarfod a gynhaliwyd, neu'r cyfarfodydd a gynhaliwyd ar 17 a 23 Hydref, 7 Tachwedd a 13 Tachwedd. Ydy Aelodau'n hapus i nodi'r holl bapurau yna? Dyna ni. Diolch yn fawr iawn i chi.
English: In accordance therefore with Standing Order 17.42 (vi), I propose that the committee resolves to exclude the public from the remainder of today's meeting. Are Members content? Thank you very much. We'll move on to a private session.
Welsh: Yn unol felly â Rheol Sefydlog 17.42 (vi), dwi'n cynnig bod y pwyllgor yn gwahardd y cyhoedd o weddill y cyfarfod heddiw. Ydy Aelodau yn hapus â hynny? Iawn, diolch yn fawr. Mi symudwn ni felly i sesiwn breifat.
English: The first item on our agenda this afternoon is questions to the Minister for Education, and the first question is from Bethan Sayed.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Gweinidog Addysg, ac mae'r cwestiwn cyntaf gan Bethan Sayed.
English: Both departments co-operate in numerous ways, and I recently released a joint ministerial written statement informing Members of our intention to take forward a review identifying all issues involved in post-16 learner travel. Further updates on this review will be provided to Members as it progresses.
Welsh: Mae'r ddwy adran yn cydweithredu mewn sawl ffordd, ac yn ddiweddar, cyhoeddais ddatganiad ysgrifenedig gweinidogol ar y cyd i roi gwybod i'r Aelodau am ein bwriad i fwrw ymlaen ag adolygiad i nodi'r holl faterion sy'n ymwneud â theithio gan ddysgwyr ôl-16. Bydd yr Aelodau'n cael diweddariadau pellach ar yr adolygiad hwn wrth iddo fynd rhagddo.
English: Thank you, and I welcome that particular review, because we are seeing worrying trends by cash-strapped local authorities to reduce support for options for learners in Wales. We've seen Neath Port Talbot council consult on changes to post-16 transport earlier this year, which they had to scrap because of the outcry, and now Bridgend council is consulting on abolishing free transport for post-16 learners in school or college, as well as abolishing free transport for nursery-age pupils. So, I do welcome this review. But, I'm also sure you're aware of the fact that there are wider issues with regard to the affordability of those doing apprenticeships to be able to afford to get to their place of work, or to get to where they need to get to for their term in work. The current MyTravelPass scheme via the Welsh Government doesn't seem to have been as successful as you would have liked, with take-up dramatically less than expected. How are you going to liaise further with your colleagues in the economy department to address the serious and growing problem with regard to how young people are accessing education via the transport system here in Wales?
Welsh: Diolch, ac rwy'n croesawu'r adolygiad penodol hwnnw, gan ein bod yn gweld tueddiadau sy'n peri gofid gan awdurdodau lleol sy'n brin o arian i leihau cefnogaeth i opsiynau i ddysgwyr yng Nghymru. Rydym wedi gweld cyngor Castell-nedd Port Talbot yn ymgynghori ar newidiadau i drafnidiaeth ôl-16 yn gynharach eleni, y bu'n rhaid rhoi'r gorau iddynt yn sgil y gwrthwynebiad, a bellach mae cyngor Pen-y-bont ar Ogwr yn ymgynghori ar gael gwared ar drafnidiaeth am ddim i ddysgwyr ôl-16 yn yr ysgol neu'r coleg, yn ogystal â chael gwared ar drafnidiaeth am ddim i ddisgyblion oed meithrin. Felly, rwy'n croesawu'r adolygiad hwn. Ond rwy'n siŵr hefyd eich bod yn ymwybodol o'r ffaith bod yna broblemau ehangach o ran gallu'r rheini sy'n gwneud prentisiaethau i fforddio cyrraedd eu gweithle, neu gyrraedd lle mae angen iddynt fod am eu cyfnod yn y gwaith. Ymddengys nad yw cynllun cyfredol FyNgherdynTeithio drwy Lywodraeth Cymru wedi bod mor llwyddiannus ag y byddech wedi dymuno, gyda'r nifer sydd wedi manteisio ar y cynllun yn llai o lawer na'r disgwyl. Sut y byddwch yn gweithio ymhellach â'ch cydweithwyr yn adran yr economi i fynd i'r afael â phroblem ddifrifol a chynyddol mynediad pobl ifanc at addysg drwy'r system drafnidiaeth yma yng Nghymru?
English: Well, I welcome the Member's support for the interdepartmental review on post-16 learner travel. With regard to MyTravelPass, although the responsibility for that scheme does not lie within my department, I take a keen personal interest because the impetus for that scheme was a budget deal struck between my party, when I was leader of the Liberal Democrats, and the then Welsh Government. So, I have a personal interest in its success. As the Member will know, that started off in 2014 as a scheme that was only available to 16 and 17-year-olds, and transport officials, after negotiation with the bus industry, have implemented an enhanced scheme. So, that now covers 16, 17 and 18-year-olds, 19, 20 and 21-year-olds. So, exactly the kind of individuals that I'm sure Bethan was alluding to - those people who are looking to combine study and work via an apprenticeship scheme. And I'm sure there's more we can all do to publicise the opportunity to use MyTravelPass. We will continue to work across the department to look to see what more we can do to support individuals with the cost of their transport, whether that is accessing training or more formal full-time education.
Welsh: Wel, rwy'n croesawu cefnogaeth yr Aelod i'r adolygiad rhyngadrannol o deithio gan ddysgwyr ôl-16. O ran FyNgherdynTeithio, er nad fy adran sy'n gyfrifol am y cynllun hwnnw, mae gennyf gryn dipyn o ddiddordeb personol ynddo gan mai cytundeb cyllidebol a wnaed rhwng fy mhlaid, pan oeddwn yn arweinydd y Democratiaid Rhyddfrydol, a Llywodraeth Cymru ar y pryd oedd yr ysgogiad ar gyfer y cynllun hwnnw. Felly, mae gennyf ddiddordeb personol yn ei lwyddiant. Fel y gŵyr yr Aelod, cychwynnodd y cynllun yn 2014 fel cynllun a oedd ar gael i bobl ifanc 16 a 17 oed yn unig, ac mae swyddogion trafnidiaeth, ar ôl trafod gyda'r diwydiant bysiau, wedi rhoi cynllun estynedig ar waith. Felly, mae bellach ar gael i bobl ifanc 16, 17 a 18 oed, 19, 20 a 21 oed. Felly, yr union fath o unigolion y cyfeiriodd Bethan atynt, rwy'n siŵr - y bobl hynny sy'n awyddus i gyfuno astudio a gweithio drwy gynllun prentisiaeth. Ac rwy'n siŵr fod mwy y gall pob un ohonom ei wneud i roi cyhoeddusrwydd i'r cyfle i ddefnyddio FyNgherdynTeithio. Byddwn yn parhau i weithio ar draws yr adran i weld beth arall y gallwn ei wneud i gefnogi unigolion gyda chost eu trafnidiaeth i gael mynediad at hyfforddiant neu addysg amser llawn fwy ffurfiol.
English: Our green card policy, of course, would resolve the question of free bus transport for post-16 education, training or work. But, of course, I think the position of transport to faith and Welsh-medium schools does need resolving through primary legislation. My question, though, is about the voice of young people in a local authority's decision on whether a route to school is safe or not. And until the active travel Act provides realistic options on this, because we are talking about journeys of two or three miles, depending on the school, we're still likely to be hearing from the children's commissioner that she's having to remind local authorities of their duty to consult children and young people about those school journeys. I'll suspect we'll also continue to get too much traffic at the school gate too. Would it be easier to press this point on due regard for article 12 of the United Nations Convention on the Rights of the Child if school transport were in your portfolio, and do you support extending that due regard duty to local authorities? I'm wondering if your review is covering that as well.
Welsh: Byddai ein polisi cardiau gwyrdd, wrth gwrs, yn datrys y cwestiwn ynghylch trafnidiaeth am ddim ar fysiau ar gyfer addysg, hyfforddiant neu waith ôl-16. Ond wrth gwrs, credaf fod angen datrys y sefyllfa o ran trafnidiaeth i ysgolion ffydd a chyfrwng Cymraeg drwy ddeddfwriaeth sylfaenol. Mae fy nghwestiwn, serch hynny, yn ymwneud â llais pobl ifanc ym mhenderfyniad yr awdurdod lleol ynglŷn ag a yw llwybr i'r ysgol yn ddiogel ai peidio. A hyd nes y bydd y Ddeddf teithio llesol yn darparu opsiynau realistig ar hyn, gan ein bod yn sôn am deithiau dwy neu dair milltir o hyd, yn dibynnu ar yr ysgol, rydym yn dal yn debygol o glywed gan y comisiynydd plant ei bod yn gorfod atgoffa awdurdodau lleol o'u dyletswydd i ymgynghori â phlant a phobl ifanc ynghylch y teithiau hynny i'r ysgol. Rwy'n tybio y byddwn yn parhau i weld gormod o draffig ger giatiau'r ysgol hefyd. A fyddai'n haws pwysleisio'r pwynt hwn ynghylch rhoi sylw dyledus i erthygl 12 o Gonfensiwn y Cenhedloedd Unedig ar Hawliau'r Plentyn pe bai trafnidiaeth i'r ysgol yn rhan o'ch portffolio, ac a ydych yn cefnogi ymestyn y ddyletswydd sylw dyledus honno i awdurdodau lleol? Tybed a yw eich adolygiad yn ystyried hynny hefyd.
English: Can I thank the Member for the question? I'm aware of the Conservatives' party policy with regard to post-16 travel. It involves scrapping the education maintenance allowance, which is financial support that helps our very poorest students. But the Member is absolutely right - one area we do need to tackle, and our departments are working closely on, is promoting active travel to school to reduce the number of cars that are driven to our school gates. We have a very good example of this just around the corner from this building in Ysgol Hamadryad here in Cardiff Bay, where people walk, cycle, scoot to school. So, there is always more we can do there. As part of our review, we are indeed looking at issues around safety and safe routes, so that will be part of the consideration that we are making, and I will review the comments the Member has made to see whether there are further particulars with regard to the rights-based approach that the review can look at.
Welsh: A gaf fi ddiolch i'r Aelod am y cwestiwn? Rwy'n ymwybodol o bolisi plaid y Ceidwadwyr mewn perthynas â theithio ôl-16. Mae'n cynnwys cael gwared â'r lwfans cynhaliaeth addysg, sef y cymorth ariannol sy'n helpu ein myfyrwyr tlotaf. Ond mae'r Aelod yn llygad ei lle - un maes y mae angen inni fynd i'r afael ag ef, ac y mae ein hadrannau'n gweithio'n agos arno, yw hyrwyddo teithio llesol i'r ysgol i leihau nifer y ceir sy'n cael eu gyrru at giatiau ein hysgolion. Mae gennym enghraifft dda iawn o hyn nid nepell o'r adeilad hwn yn Ysgol Hamadryad yma ym Mae Caerdydd, lle mae pobl yn cerdded, beicio, a mynd ar sgwter i'r ysgol. Felly mae mwy y gallwn ei wneud bob amser. Fel rhan o'n hadolygiad, rydym yn edrych, yn wir, ar faterion sy'n ymwneud â diogelwch a llwybrau diogel, felly bydd hynny'n rhan o'n hystyriaeth, a byddaf yn adolygu sylwadau'r Aelod i weld a oes elfennau pellach y gall yr adolygiad edrych arnynt o ran dull sy'n seiliedig ar hawliau.
English: Can I very much welcome the review on post-16 education transport, but also the engagement that I know that is going on at the moment between the Minister and the Deputy Minister for Economy and Transport on active travel, on some imaginative thinking on that joint working? But could I ask, beyond those short journeys to school, for which we need to encourage more children to actually get on their bikes and scooters, or walk, quite frankly, and the family and parents as well, in terms of transport by bus, are we open in Welsh Government to thinking of different solutions, as they have in different countries? When I visited Finland last year, and when you look at places like Canada, who are doing this as well, where actually they develop the independence within young people, from a quite young age - and it's not appropriate for everyone, or in every situation - they actually travel to school on public transport. Now, this isn't for everyone, in every situation, particularly in rural areas, and it relies on a very good public transport network as well. But it is interesting that it can be done elsewhere. So, do we include that within our thinking, going forward, if people wanted to take up that option, or including local authorities, which I understand, in Scotland, as well, where, instead of school transport vouchers, or funding for an individual, they offer to actually buy the bike.
Welsh: A gaf fi groesawu'r adolygiad o drafnidiaeth addysg ôl-16, ond hefyd yr ymgysylltu y gwn ei fod yn mynd rhagddo ar hyn o bryd rhwng y Gweinidog a Dirprwy Weinidog yr Economi a Thrafnidiaeth ar deithio llesol, ar syniadau dychmygus ynghylch y cydweithio hwnnw? Ond a gaf fi ofyn, y tu hwnt i'r siwrneiau byr hynny i'r ysgol, teithiau y mae angen inni annog mwy o blant i'w gwneud ar eu beiciau a'u sgwteri, neu gerdded, a dweud y gwir, a'r teulu a'r rhieni hefyd, o ran teithio ar fws, a ydym yn agored yn Llywodraeth Cymru i feddwl am wahanol atebion, fel sydd ganddynt mewn gwahanol wledydd? Pan ymwelais â'r Ffindir y llynedd, a phan edrychwch ar leoedd fel Canada, sy'n gwneud hyn hefyd, lle maent yn datblygu annibyniaeth mewn pobl ifanc, o oedran eithaf ifanc - ac nid yw'n briodol i bawb, nac ym mhob sefyllfa - maent yn teithio i'r ysgol ar drafnidiaeth gyhoeddus. Nawr, nid yw hyn i bawb, ym mhob sefyllfa, yn enwedig mewn ardaloedd gwledig, ac mae'n dibynnu ar rwydwaith trafnidiaeth gyhoeddus da iawn hefyd. Ond mae'n ddiddorol y gellir ei wneud yn rhywle arall. Felly, a ydym yn cynnwys hynny yn ein hystyriaethau yn y dyfodol, pe bai pobl yn awyddus i fanteisio ar yr opsiwn hwnnw, neu gynnwys awdurdodau lleol, sydd, yn yr Alban, yn ôl yr hyn a ddeallaf, yn lle darparu talebau trafnidiaeth i'r ysgol, neu gyllid i unigolyn, yn cynnig prynu'r beic mewn gwirionedd.
English: Given the Member's keen interest in active travel, and his very active lobbying in this regard, the Member will be pleased to know that we have revamped our consideration for active travel as part of our twenty-first century schools and colleges programme. And any application coming forward from a local authority that gives poor consideration of active travel to that new building will be rejected, and I'm sure he'll be glad to hear that. Can I say, the use of public transport is not novel in Wales - not even in rural areas? There are many children who catch the T4 bus, on the A470, to travel back and forth to high school, although I must say, sometimes, that does cause concerns for parents, who sometimes would prefer their children to be on a school-transport-only option. So, it's not the case that we have no children travelling on public transport to access education at the moment. Local authorities are looking to those models, where it is appropriate, and I'm sure that they will continue to do so.
Welsh: O ystyried diddordeb brwd yr Aelod mewn teithio llesol, a'i lobïo gweithgar iawn yn hyn o beth, bydd yr Aelod yn falch o wybod ein bod wedi ailwampio ein hystyriaeth o deithio llesol fel rhan o'n rhaglen ysgolion a cholegau'r unfed ganrif ar hugain. A bydd unrhyw gais a wneir gan awdurdod lleol sy'n rhoi ystyriaeth annigonol i deithio llesol i'r adeilad newydd hwnnw yn cael ei wrthod, ac rwy'n siŵr y bydd yn falch o glywed hynny. A gaf fi ddweud, nid yw'r defnydd o drafnidiaeth gyhoeddus yn newydd yng Nghymru - hyd yn oed mewn ardaloedd gwledig? Mae llawer o blant sy'n dal y bws T4, ar yr A470, i deithio'n ôl ac ymlaen o'r ysgol uwchradd, er bod yn rhaid i mi ddweud, weithiau, fod hynny'n peri pryder i rieni, y byddai'n well ganddynt, weithiau, pe bai eu plant ar opsiwn trafnidiaeth ysgol yn unig. Felly, nid yw'n wir nad oes gennym unrhyw blant yn teithio ar drafnidiaeth gyhoeddus er mwyn cael mynediad at addysg ar hyn o bryd. Mae awdurdodau lleol yn ystyried y modelau hynny, lle mae hynny'n briodol, ac rwy'n siŵr y byddant yn parhau i wneud hynny.
English: Our free-school-meals policy rightly targets support towards the most disadvantaged children in our communities. As a result of our new eligibility criteria, by the time universal credit is fully rolled out - if it ever is - we estimate more children will be eligible for free school meals than under the previous system.
Welsh: Mae ein polisi prydau ysgol am ddim yn targedu cymorth tuag at y plant mwyaf difreintiedig yn ein cymunedau. O ganlyniad i'n meini prawf cymhwysedd newydd, erbyn i gredyd cynhwysol gael ei gyflwyno'n llawn - os bydd hynny byth yn digwydd - rydym yn amcangyfrif y bydd mwy o blant yn gymwys i gael prydau ysgol am ddim nag o dan y system flaenorol.
English: Thank you. TCC - that's Trefnu Cymunedol Cymru/Together Creating Communities - is a coalition of over 30 schools, community and faith organisations, and groups across north-east Wales. Last week, I attended the official launch of their all-Wales school hunger campaign at Ysgol y Grango in Rhosllannerchrugog, near Wrexham. Their research had found that many of the most vulnerable pupils aren't getting enough to eat during the school day, with pupils eligible for free school meals spending some of their free-school-meals money on breakfast, because they couldn't get enough resource at home, and, as a result, not having enough money left for the full balanced lunch the free-school-meal allocation was designed to provide. And I pledged there to raise this with you here. Forty-nine per cent of teachers told them that they sometimes had to provide food for pupils themselves, and they said they highlighted the issue not as part of a blame culture anywhere, but because those children need help. How do you respond, therefore, to the campaign's call to increase free-school-meal money to cover breakfast by 80p daily? They said that there were just over 29,000 school pupils affected, and, on current take-up, this was unlikely to cost £3 million per annum, which would address the call of this campaign. So, how do you respond to that call?
Welsh: Diolch. Cynghrair o dros 30 o ysgolion, sefydliadau cymunedol a ffydd, a grwpiau ledled gogledd-ddwyrain Cymru yw TCC - sef Trefnu Cymunedol Cymru. Yr wythnos diwethaf, mynychais lansiad swyddogol eu hymgyrch dysgu nid llwgu Cymru gyfan yn Ysgol y Grango yn Rhosllannerchrugog, ger Wrecsam. Canfu eu hymchwil nad yw llawer o'r disgyblion mwyaf agored i niwed yn cael digon i'w fwyta yn ystod y diwrnod ysgol, gyda disgyblion sy'n gymwys i gael prydau ysgol am ddim yn gwario peth o'u harian ar gyfer prydau ysgol am ddim ar frecwast am na allent gael digon o fwyd gartref, ac o ganlyniad, nid oes digon o arian ar ôl ganddynt i gael y cinio cytbwys llawn y cynlluniwyd y dyraniad prydau ysgol am ddim i'w ddarparu. A gwneuthum addo yno y buaswn yn codi hyn gyda chi yma. Dywedodd 49 y cant o athrawon wrthynt fod yn rhaid iddynt ddarparu bwyd i'r disgyblion eu hunain weithiau, a dywedasant eu bod yn tynnu sylw at y mater nid fel rhan o ddiwylliant bwrw bai yn unrhyw le, ond am fod angen cymorth ar y plant hynny. Sut rydych yn ymateb, felly, i alwad yr ymgyrch dros gael cynnydd o 80c y dydd yn yr arian ar gyfer prydau ysgol am ddim fel y gellir talu am frecwast? Dywedasant fod ychydig dros 29,000 o ddisgyblion ysgol yn cael eu heffeithio, ac yn ôl y nifer sy'n manteisio arno ar hyn o bryd, byddai'n annhebygol o gostio £3 miliwn y flwyddyn, ac yn mynd i'r afael â galwad yr ymgyrch hon. Felly, sut rydych yn ymateb i'r alwad honno?